‘n Ander Eva . . . Eva* van die Kaap | | INK‘n Ander Eva . . . Eva* van die Kaap – INK
Titel: ‘n Ander Eva . . . Eva* van die Kaap
Datum gepubliseer: 18 Maart 2017 Aantal woorde: 282 115 Kere gelees ♥3
Eva was ‘n meisiekind,
‘n Khoikhoi van die Kaap.
Bedags het sy in die veld gespeel,
snags het sy
en ‘n goue maan geslaap.
Sy’t geweet hoe klink die uil se roep
en die jakkalswelp se huil.
Die kras van ‘n honger see-meeu
het in die holte van haar keel geskuil.
Ook die fluitsang van ‘n suikerbek
kon sy eggo met haar mond
en sy’t gewis hoe lyk elk bokkie
se vastrap op die grond.
Op ‘n dag in 1652
– aan die voet van Tafelberg –
het Eva op ‘n rots gesit
met ‘n fynbostakkie in haar hand.
Sy was doenig met patroontjies trek
in die sagte warm sand.
Maar sy het nie geweet nie –
dit was die sesde van April.
Van so ‘n dag en datum
had sy tog géén benul.
tussen gras en blaar
(met ore na die see gedraai)
was ‘n steenbokkie aan’t staar
oor die branders
En Eva het haar kop gelig
en dít toe ook gewaar . . .
Drie skepe op die horison
het vanuit die mis verskyn
en – vlugtig –
het die sorgloos’ lag
in haar helder oë gekwyn.
Die riete het geritsel
en haar voete was nog vry
‘wyl sy dart’lend deur die fynbos,
oor die klippers en die skulpgruis sny
(tot op die weskus-strand) –
om te kyk hoe Jan van Riebeeck
aan die punt van Afrika
Eva was ‘n meisiekind
Die môre nog in die veld gespeel,
maar daardie áánd
onder ‘n donker hemel
en ‘n roesrooi maan
. . . gaan slaap.
*Eva – die khoi meisie wat op 12jarige ouderdom deur Jan van Riebeeck se huishouding in diens geneem is.
Ek hou hiervan. Die koms van Jan van R uit ‘n unieke hoek beskryf.
Bie dankie, Elroux. Ek waardeer jou saamlees en kommentaar baie 🙂
Wat ons – oor die hele wêreld – wéét, verdoppel elke tien minute of twee weke of tien jare of . . . Maar alles wat deur vergeet verloregaan, is nie min nie.
Sulkes moet ons behou. Onthou.
Dankie dat jy dit (so fyn!) opgeskryf het.
Baie dankie, Toom, vir jou saampraat en mooi kommentaar. Ek waardeer dit opreg 🙂
1 Lid, 21 gaste aanlyn